VSL sklep Rg 40113/2014
Datum: 2015-01-08T01:00:00.000+01:00
ecli: ECLI:SI:VSLJ:2015:RG.40113.2014
sodisce: Višje sodišče v Ljubljani
oddelek: Gospodarski oddelek
institut: stvarna pristojnost sodišča - gospodarsko interesno združenje
jedro: Če je ena od strank postopka GIZ in vrednost spornega predmeta ne presega 20.000,00 EUR, je za odločanje pristojno okrajno (ne okrožno) sodišče.
  Četudi je gospodarsko interesno združenje vpisano v sodni register,
zveza: ZPP člen 32, 481, 482, 483. ZGD-1 člen 3, 3/3, 563, 563/1.

## Jedro

Če je ena od strank postopka GIZ in vrednost spornega predmeta ne presega 20.000,00 EUR, je za odločanje pristojno okrajno (ne okrožno) sodišče. Četudi je gospodarsko interesno združenje vpisano v sodni register,

## Izrek

Za odločanje v tej zadevi je pristojno Okrajno sodišče v Ljubljani.

## Obrazložitev

1. Sodni postopek se je začel kot izvršilni postopek na temelju verodostojne listine pred Okrajnim sodiščem v Ljubljani, Centralni oddelek za verodostojno listino Po dolžnikovem ugovoru je Okrajno sodišče v Ljubljani razveljavilo sklep o izvršbi v delu, v katerem je bila dovoljena izvršba, in je zadevo odstopilo Okrožnemu sodišču v Ljubljani.

2. Okrožno sodišče v Ljubljani je sprožilo spor o pristojnosti. Menilo je namreč, da za odločanje v tej zadevi ni pristojno.

3. Za odločanje v tej zadevi je pristojno Okrajno sodišče v Ljubljani.

4. Vrednost spornega predmeta znaša 1.400,00 EUR.

5. Stališče Okrožnega sodišča v Ljubljani, da v obravnavanem primeru ne gre za gospodarski spor, je pravilno. Za gospodarski spor gre v vseh sporih, v katerih sta obe stranki gospodarska družba, zavod (vključno javni zavod), zadruga, država ali samoupravna lokalna skupnost (1. točka prvega odstavka 481. člena ZPP).

6. Po določilu 3. odstavka 3. člena Zakona o gospodarskih družbah (ZGD-1) je gospodarska družba pravna oseba, ki na trgu samostojno opravlja pridobitno dejavnost kot svojo izključno dejavnost in je v eni od naslednjih oblik: kot družba z neomejeno odgovornostjo, komanditna družba, družba z omejeno odgovornostjo, delniška družba, komanditna delniška družba in evropska delniška družba. Ta katalog pravnih oseb, ki so gospodarske družbe, je zaključen.

7. Tožeča stranka ni gospodarska družba, saj ni v kateri od prej naštetih pravnih oblik. Prav tako ni zavod, ne zadruga, ne država ali samoupravna lokalna skupnost. 8. Gospodarske družbe sicer lahko ustanovijo gospodarsko interesno združenje (prvi odstavek 563. člena ZGD-1). Gospodarsko interesno združenje je pravna oseba, vpisana v sodni register (prvi odstavek 565. člena ZGD-1). Navedeno združenje zgolj zaradi tega še ni gospodarska družba, saj ji 3. odstavek 3. člena ZGD-1 ne podeljuje lastnosti gospodarske družbe.

9. Spora, v katerem kot ena od strank nastopa gospodarsko interesno združenje, ni mogoče opredeliti kot gospodarski spor niti po 482., 483. in 484. členu ZPP.

10. Pristojnost okrožnega sodišča tudi ni utemeljena s katerim od kriterijev, določenih v drugem odstavku 32. člena ZPP, kakor tudi ne z vrednostjo spornega predmeta. Ta namreč ne presega 20.000,00 EUR.

11. Za določitev stvarne pristojnosti je zato treba uporabiti splošno pravilo prvega odstavka 30. člena ZPP, po katerem je za sojenje pristojno okrajno sodišče. 12. Upoštevaje tudi določbo prvega odstavka 48. člena ZPP je sodišče druge stopnje na podlagi prvega odstavka 24. člena ter prvega odstavka 25. člena ZPP odločilo, da je za odločitev o predmetni zadevi stvarno pristojno Okrajno sodišče v Ljubljani. Enako je bilo odločeno že v vseh bistvenih okoliščinah enaki zadevi z opr. št. VSL I R 57/2014.